Document ID: 32000D0060

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1999 για την έγκριση του σχεδίου για την παρακολούθηση και τον έλεγχο της σαλμονέλας στα πουλερικά, το οποίο υπεβλήθη από την Αυστρία [κοινοποιηθείσα υπό τον αριθμό Ε(1999) 4691] (Το κείμενο στη γερμανική γλώσσα είναι το μόνο αυθεντικό) (2000/60/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 92/117/ΕΟΚ του Συμβουλίου, της 17ης Δεκεμβρίου 1992, για τα μέτρα προστασίας από ορισμένες ζωονόσους και ορισμένους ζωονοσογόνους παράγοντες στα ζώα και στα προϊόντα ζωικής προέλευσης, προκειμένου να αποφευχθούν οι εστίες λοιμώξεων κα δηλητηριάσεων που οφείλονται στα τρόφιμα(1), όπως τροποποιήθηκε τελευταία από την οδηγία 1999/72/ΕΚ(2), και ιδίως το άρθρο 8 παράγραφος 3, Εκτιμώντας τα ακόλουθα: (1) σύμφωνα με το άρθρο 8 παράγραφος 2 της οδηγίας 92/117/ΕΟΚ, η Αυστρία υπέβαλε, με επιστολές της 17ης Μαΐου 1999 και της 19ης Οκτωβρίου 1999, ένα σχέδιο για την παρακολούθηση και τον έλεγχο της σαλμονέλας στα πουλερικά στην Αυστρία· (2) το προαναφερόμενο πρόγραμμα ανταποκρίνεται στις κοινοτικές απαιτήσεις σχετικά με αυτό το θέμα, ιδίως σε αυτές που καθορίζονται στο άρθρο 8 παράγραφος 2 της οδηγίας 92/117/ΕΟΚ και, ως εκ τούτου, πρέπει να εγκριθεί· (3) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το σχέδιο για την παρακολούθηση και τον έλεγχο της σαλμονέλας που υπεβλήθη από την Αυστρία. Άρθρο 2 Η Αυστρία θέτει σε ισχύ, έως τις 31 Μαρτίου 2000, τις νομοθετικές, κανονιστικές και διοικητικές διατάξεις που απαιτούνται για την εφαρμογή του προγράμματος που αναφέρεται στο άρθρο 1. Άρθρο 3 Η παρούσα απόφαση απευθύνεται στη Δημοκρατία της Αυστρίας. Βρυξέλλες, 21 Δεκεμβρίου 1999.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 2442
5283
2479
122
2106
913
2711
5877

EuroVoc IDs (Expanded): 2442
5283
2479
122
2106
913
2711
5877

Dataset Source: meu

Split: train